**Bases DEL Concurs “Dissenya la Carpeta del TecnoCampus” 2017**

Tecnocampus convoca la primera edició del ***Concurs Dissenya la Carpeta del Tecnocampus*** amb l’objectiu d’escollir de manera participativa el disseny de la carpeta que es lliurarà als alumnes matriculats al curs 2017/18.

1. **Participants**

Poden participar en aquest concurs tots aquells **estudiants de qualsevol de les escoles del TecnoCampus** que hagin formalitzat la matrícula en el curs acadèmic 2016/17.

1. **Requeriments generals de les obres participants**

Les obres presentades han de complir els següents requisits:

1. **Ser originals**. L’autoria garanteix que el disseny és original, l’autor/a té la titularitat legítima de tots els drets inherents al disseny i que aquest disseny no vulnera els drets de tercers. En cas d’utilitzar imatges de tercers, aquestes han de ser lliures de drets d’autor.
2. **Ser inèdites**, no poden haver estat publicades amb anterioritat a cap altre mitjà.
3. No utilitzar continguts ofensius, racistes o que puguin generar controvèrsies.
4. Les propostes s’han de presentar **individualment**.
5. Cada participant podrà presentar com a **màxim** **una obra**.
6. La proposta de disseny ha d’ocupar tota la superfície de la carpeta segons plantilla facilitada i respectar el logotip de Tecnocampus. A l’apartat de la web “dissenya la carpeta Tecnocampus”, s’ofereix la plantilla, mides i logotip.
7. La proposta ha d’ocupar les **dues cares de la carpeta**. La solapa ha de respectar els logotips de les escoles tal i com s’estableix a la plantilla.

Per a poder ser admès a participació, s’ ha de complir amb tots els requeriments, altrament no podran ser considerades les obres en les següents fases de selecció del concurs.

Tecnocampus podrà realitzar els ajustos que consideri necessaris al disseny, de cara a poder produir la carpeta amb normalitat.

1. **Presentació de la proposta**

**La proposta s’ha de pujar al web del TecnoCampus** ([www.tecnocampus.cat/ca/concurs-carpeta/participa](http://www.tecnocampus.cat/ca/concurs-carpeta/participa))

El format de la proposta ha de ser vectorial (Illustrator, Indesign o Photoshop), si s’utilitzen textos, han de ser amb tipografies lliures i s’hauran d’adjuntar també.

L’arxiu que s’ha de presentar ha de ser un arxiu comprimit que contingui:

* La **proposta en format vectorial** (Illustrator, InDesign) El nom de l’arxiu serà el nom de la proposta, per exemple “carpetaemprenedora.psd”
* La **proposta en format imatge** (JPEG)
* Un **document amb les dades personals del participant** (el nom de l’arxiu haurà de ser el nom de la proposta precedit de “dades”, per exemple “dades\_carpetaemprenedora.docx”), que seran:
* Nom de l’obra
* Nom i Cognoms
* DNI
* Grau i curs que s’està cursant actualment
* NIA
* Telèfon
* Correu electrònic

L’arxiu comprimit que es pengi amb aquests fitxes també ha d’anomenar-se com la proposta (per exemple, *“carpetaemprenedora.zip”)*

El TecnoCampus es reserva el dret de realitzar algunes modificacions a la proposta guanyadora per tal d’assegurar-se que aquesta va en línia amb la imatge corporativa.

1. **Dates i terminis de presentació**

El període de presentació de propostes és del **5 d’abril fins al 5 de maig de 2017, a les 24:00h**.

1. **Selecció de la proposta guanyadora**

La selecció de la proposta guanyadora constarà de dues fases:

* **Fase de valoració**
* **Fase de votació**

**En la fase de valoració**, un jurat intern puntuarà i seleccionarà les *cinc* propostes finalistes amb millor valoració.

Aquest jurat intern estarà comformat per:

- El **President de l’Associació d’Estudiants**

- El **Director General del TecnoCampus**

- la Directora **del Departament de Comunicació i Serveis Campus**

- Un/a dissenyador/a de reconegut prestigi

**El jurat valorarà els projectes per seleccionar les propostes finalistes d’acord amb els següents criteris (**entre 0 i 5, sumant tots un màxim de 15 punts)**:**

* **Creativitat** (aspectes sorpresa, nivell de risc, innovació, imaginació...)
* **Disseny** (impacte visual, relació dels elements, coherència...)
* **Branding** (transmetre valors positius, valors de marca...)

El jurat valorarà les cinc propostes amb més nota i decidirà si són aptes per passar a la següent fase.

El jurat es reserva el dret a triar menys propostes finalistes si cap de les obres presentades s’adequa als criteris i mínims establerts.

**La segona fase** consistirà en una votació oberta per part dels estudiants de les propostes finalistes en la plataforma establerta per Tecnocampus

El guanyador es comunicarà el dia **18 de maig de 2017**.

1. **Premi**

La proposta guanyadora del Concurs rebrà com a premi:

* La utilització del seu disseny per a les **carpetes del curs acadèmic 2017/18**.
* Un **xec regal pel valor de 300 euros**
* La signatura del guanyador a la solapa de la carpeta.
1. **Drets de propietat intel·lectual**

Les propostes finalistes, així com la guanyadora, **es difondran àmpliament** pels mitjans amb què compta el TecnoCampus (web, cartells, pantalles, taulells d’anuncis), tant durant el transcurs del certamen com en futures ocasions.

Per tant, tots els participants del concurs accepten aquesta difusió en enviar les seves obres, **cedint tots els drets d’ús, explotació i difusió** de les mateixes al TecnoCampus.

1. **Acceptació tàcita de les bases**

La presentació de la sol·licitud de participació a aquests Premis implica la conformitat del sol·licitant amb el contingut íntegre d’aquestes bases i amb les decisions del jurat.

El TecnoCampus es reserva el dret a suspendre el Concurs.

Qualsevol participant que no compleixi els requeriments esmentats en aquest document, o interfereixi en el bon funcionament del certamen, podrà ser desqualificat i deixat fora del concurs.

1. **Protecció de dades.**

Les dades dels participants seran incloses en un fitxer de la Fundació Tecnocampus Mataró-Maresme per a la finalitat indicada, qui adoptarà las mesures necessàries per evitar la seva alteració, pèrdua, tractament o accés no autoritzat, d'acord amb la normativa aplicable i la Llei Orgànica 15/99 de Protecció de Dades de Caràcter Personal.

Els aspirants, per la mera concurrència en aquest concurs, autoritzen expressament el tractament de les dades personals demanades a través del formulari de sol·licitud.

PER A MÉS INFORMACIÓ PODEN DIRIGIR-SE A:

PUNT D’INFORMACIÓ A L’ESTUDIANT- PIE

 Tecnocampus Mataró-Maresme (Edifici universitari)

Avinguda Ernest Lluch, 32 (Porta Laietana)

08302 Mataró (Barcelona)

Tel. 93 169 65 01 | Fax 93 169 65 05